
If that you liketh, tak it for the beste,
That every of you schal go wher him leste             990

Frely withouten rannsoun or dauugeer;
And this day fyfty wykes, fer ne neer,
Everich of you schal bryng an hundred knightes.
Armed for lystes op at alle rightes
Al redy to derayne hir by batayle.
And thus byhote 1 you withouten fayle
Upon my trouthe, and as I am a knight,
That whethir of yow bothe that hath might,
This is to seyn, that whethir he or thou
May with his hundred, as I spak of now,              1000

Sle his contrary, or out of lystes dryve,
Him schal I yeve Eraelye to wyvc,
To whom that fortune yeveth so fair a grace*
The lyste schal I make in this place,
And God so wisly on my sowle re we,
As I schal even juge ben and trewe.
Ye schul non othir encle with me make,,
That oon of yow schal be deed or take.
And if you thinketh this is wel i-sayde,
Say youre avys, and holcleth yow apaydc.             1010

This is youre ende and youre conclusioun/'
Who loketh lightly now but Palomtmn ?
Who spryngeth up for joye but Arcite ?
Who couthe telle, or who couthe endite,
The joye that is made in this place
Whan Theseus hath don so fair a grace ?
But down on knees wente every wight,,
And thanked him with al here hertes miht,
And namely the ThebancH ofte sithe.
And thus with good hope and hertc blithe           10$0

They taken here leva, and horn-ward they ryde
To Thebes-wni, with aide wallen wydc,
I trow men wolde it dome nccligcnce,
If I foryete to tellc the diaptmce
Of Theseus, that goth so busily
To maken up the lystes rially,
And such a noble theatre as it was,
I dar wel say that in this world ther nas.
The circuite ther was u inyle aboute,
Walled of stoon, and dychecl al withoute.             1030

Round was the schap, in maner of compaas,
Ful of dcgr6, the height of sixty p&as,
That whan a man was set in <> <legt6
He lettede nought his felaw for to 86.